**PRITARTA**

 **Panevėžio rajono savivaldybės tarybos**

 **2018 m. gegužės 30 d. sprendimu Nr. T-**

**PANEVĖŽIO R. ŽIBARTONIŲ PAGRINDINĖS MOKYKLOS DIREKTORĖS
ALDONOS GUDAVIČIENĖS 2017 METŲ VEIKLOS ATASKAITA**

**I. BENDRA INFORMACIJA APIE MOKYKLĄ IR MOKYKLOS DIREKTORIŲ**

* 1. **Mokyklos kontekstinė aplinka**. Demografinė būklė. Mokyklos veiklai įtakos turi demografinės tendencijos. Mokinių skaičiaus mažėjimą lemia gyventojų skaičiaus kaita – natūralaus gyventojų prieaugio mažėjimas, emigracija ir kitos priežastys. Kaimas sensta. Jaunos šeimos renkasi gyvenimą mieste arba užsienyje. Per pastaruosius 5 metus mokinių skaičius sumažėjo nuo 111 iki 68.

 Geografinė būklė. Mokykla pačiame rajono pakraštyje, trijų rajonų sankirtoje, todėl geografinis mokyklos spindulys niekada nebuvo platus ir palankus mokyklos plėtrai. Mokyklą lankė ir lanko vietinių gyventojų vaikai. Situacija pablogėjo, sumažėjus darbo vietų kaime, išvykus jaunoms šeimoms.

 Ekonominė ir socialinė būklė. Mokykla kaime vykdo socialinę funkciją – suteikia darbo vietas vietiniams gyventojams. Mokykloje jų dirba 21.

 Kultūrinė situacija neturi teigiamos įtakos mokyklos veiklai. Mokykla yra toli nuo Panevėžio miesto. Atsiranda sunkumų organizuojant edukacines pamokas kitose erdvėse (muziejai, parodos, teatrai), nes didelės laiko ir išlaidų sąnaudos. Pati mokykla yra kultūros židinys kaime. Mokykla kasmet organizuoja 3 renginius kaimo bendruomenei. Jaunimui ir vyresniesiems mokykla suteikia galimybę sportuoti mokyklos salėje.

* 1. **Vadybinės veiklos pasiekimai.** 2017 m. didžiausias dėmesys skirtas pamokos kokybei. Vykdant mokytojų veiklos stebėseną, inicijuota, kad ugdymo turiniui perteikti būtų naudojamos įvairios mokymosi aplinkos, inovatyvūs mokymosi, vertinimo ir įsivertinimo metodai, kad mokiniai būtų ugdomi pagal gebėjimus ir poreikius.

 Su komanda kurtos ir tobulintos edukacinės ugdymo(si) aplinkos. Inicijuotas realaus pasaulio pažinimu pagrįstas ugdymas už mokyklos ribų esančiose aplinkose. Užtikrinta saugi ir sveika ugdymo(si) aplinks. Didesnis dėmesys buvo skiriamas mokinių psichologinėms ir socialinėms problemoms, jų sprendimui bendradarbiaujant su Pedagoginės psichologinės tarnybos (PPT), Švietimo, kultūros ir sporto skyriaus, seniūnijos specialistais.

 Tęsiami socializacijos projektai, atsiranda naujų idėjų. Jau antrą dešimtmetį palaikomi ryšiai su Pakruojo r. Balsių pagrindine mokykla: kasmet dalyvaujama tarptautinėse draugų dienose, gilinami komunikaciniai gebėjimai anglų, rusų kalbomis, noriai bendraujama, dalijamasi patirtimi.

 Mokyklos glaudus ryšys su kaimo bendruomene padeda plėtoti renginių įvairovę. Tikslinis bendradarbiavimas su partneriais turi teigiamos įtakos mokyklos veiklai.

* 1. **Darbuotojai:**

|  |  |  |
| --- | --- | --- |
| Eil.Nr. | Darbuotojai | 2017 m. gruodžio 31 d. |
| 1. | Bendras darbuotojų skaičius | 37 |
| 2. | Pedagoginių darbuotojų skaičius: | 20 |
|  | Vadovai | 1 |
|  | Mokytojai (pagrindinės pareigos) | 10 |
|  | Mokytojai (nepagrindinės pareigos) | 6 |
|  | Pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t.t.) | 3 |
| 3. | Atestuotų pedagoginių darbuotojų skaičius: | 20 |
|  | Turinčių eksperto kvalifikacinę kategoriją | 0 |
|  | Turinčių mokytojo metodininko kvalifikacinę kategoriją | 3 |
|  | Turinčių vyresniojo mokytojo kvalifikacinę kategoriją | 14 |
|  | Turinčių mokytojo kvalifikacinę kategoriją | 3 |
| 4. | Neatestuotų pedagoginių darbuotojų skaičius | 0 |

* 1. **Metinio veiklos plano įgyvendinimas.** 2017 m. mokyklos veiklos tikslų ir uždavinių įgyvendinimo analizė, atliktos apklausos, tyrimai, mokyklos veiklos kokybės įsivertinimo išvados, mokyklos, mokytojų ir mokinių pasiekimai leidžia daryti išvadą, kad 2017 metų veiklos plano 80 proc. sėkmės kriterijų pasiekti.

 Mokinių socialiniai įgūdžiai buvo stiprinami PPT organizuojamose akcijose: ,,Savaitė be patyčių“, „Mano klasė – draugiškiausia“. Mokytojai dalyvavo psichologų seminaruose. Siekiant padėti vaikams įgyti socialinių emocinių sunkumų įveikimo gebėjimus, dalyvauta „Zipio draugų“, „Obuolio draugų“ programose. Į klasės vadovų veiklos programas integruotos prevencinės programos. Psichologinę, pedagoginę pagalbą teikė PPT (vyko 13 konsultacijų tėvams (globėjams, rūpintojams) ir mokytojams). Mokyklos mikroklimatas įvertintas 3.0 lygiu (2016 m. – 2,6). Mokiniams sudaromos sąlygos saviraiškos plėtojimui, savęs pažinimui. Organizuota dieninė vasaros poilsio stovykla 1–5 klasių vaikams iš socialiai remtinų, socialinės rizikos šeimų.

Pamokose buvo taikomas asmeninės pažangos fiksavimo modelis. Stebėta mokinio individuali pažanga, aptarta su mokinio tėvais (globėjais, rūpintojais), kartu (mokinys-mokytojas-tėvas) numatytos priemonės bei būdai geresniems rezultatams siekti. 70 proc. mokinių geba įvardyti siekius bei numatyti būdus jiems įgyvendinti. Pagalba mokiniams buvo teikiama spragoms šalinti, žinioms gilinti, susitarus individualiai su mokytoju. Buvo organizuojamos trumpalaikės ir ilgalaikės konsultacijos (lankė 70 proc. mokinių), lietuvių kalbos ir literatūros (9 klasė) bei matematikos
(10 klasė) moduliai. Užtikrinta pagalba atliekant namų darbus 1–4 kl. mokiniams pailgintos dienos grupėje, 5–10 kl. mokiniams – bibliotekoje.

Atlikta pradinio ir pagrindinio ugdymo programų įgyvendinimo analizė. Standartizuotų testų, nacionalinių tyrimų, pagrindinio ugdymo pasiekimų patikrinimo rezultatai bei jų analizės duomenys panaudoti planuojant 2017 metų ugdymo veiklas. Padaugėjo pamokų, organizuojamų kitose ugdymo aplinkose. Ugdymo turinys buvo derinamas su praktine veikla.

 **1.5. Veiklos kokybės įsivertinimas.** Įsivertinimo metu mokyklos pedagogai bei administracija stebėjo vykstančius ir įvykusius pokyčius tiek ugdymo, tiek ūkinės veiklos srityje.

 Sėkmingai organizuotas realaus pasaulio pažinimu pagrįstas ugdymas už mokyklos ribų esančiose aplinkose. Edukacinės išvykos išplėtė mokinių akiratį, stiprino praktinius įgūdžius, suteikė dalykinių žinių, sustiprino kolektyvo draugiškumą, skatino bendradarbiavimą, gebėjimą dirbti komandoje, ugdė gebėjimą mokytis visą gyvenimą, padėjo tobulėti, suprasti aplinką, kurioje gyvena, gamtinius, visuomeninius įvykius, procesus, reiškinius įvairiose erdvėse.

 Įsivertinimo metu nustatyta, kad naudojamos įvairios darbo su tėvais (globėjais, rūpintojais) formos, būdai: susirinkimai, projektinė veikla, individualūs pokalbiai, mokyklos bendruomenės šventės, paskaitos, edukacinės išvykos įtraukiant tėvus (globėjus, rūpintojus). Pasitelkiamos priemonės: mokyklos laikraštis, informacinis leidinys, e. dienynas, mokyklos svetainė. Tėvai (globėjai, rūpintojai) įtraukiami į vaiko mokymosi sėkmių aptarimą mokykloje (87 proc. apklausose tai patvirtina), tačiau jie – pasyvūs stebėtojai, mažai turi įtakos mokinių mokymuisi namie, pasiekimų rezultatams.

Organizuoti psichologiniai seminarai, pailgintos dienos grupės, dieninės vasaros poilsio stovyklos, „Zipio draugų“, „Obuolio draugų“ programų veiklos. Į pagalbą pasitelkti PPT specialistai. Dauguma mokytojų, pagalbos mokiniui specialistų sistemingai teikė ilgalaikes ir trumpalaikes konsultacijas. 9 ir 10 klasės mokiniai savo žinias gilino lietuvių kalbos ir matematikos moduliuose. Tačiau mokinių akademiniai pasiekimai žemi, nors bendrieji gebėjimai geri. Mokyklos bendruomenei būtina ieškoti kitų pagalbos mokiniui būdų.

**II. MOKINIAI**

**2.1. Mokinių skaičius:**

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai | Ikimokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2016-09-01 | 30 | 28 | 35 | 16 |  | 109 | 36 |
| 2017-09-01 | 31 | 24 | 30 | 14 |  | 99 | 30 |

**2.2. Mokinių lankomumas:**

|  |  |  |
| --- | --- | --- |
| Mokslo metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | 11–12 kl.  | Vidut. | 1–4 kl.  | 5–8 kl.  | 9–10 kl. | 11–12 kl.  |
| 2015–2016 | 56,3 | 45,9 | 61,3 | 65,6 |  | 16,8 | 2.3 | 20,7 | 35,8 |  |
| 2016–2017 | 72,1 | 48 | 77,4 | 100 |  | 13,4 | 0,19 | 15,2 | 31 |  |

**2.3. Šeimos:**

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos (su ikimok.) | 37 | 51,39 |
| Socialinės rizikos šeimos (su ikimok.) | 14 | 14,43 |

**2.4. Mokiniai, palikti kartoti ugdymo programos kursą:**

|  |  |
| --- | --- |
| Skaičius | Proc. nuo mokinių skaičiaus |
| 1 | 1,35 |

**2.5. Mokiniai, gaunantieji nemokamą maitinimą:**

|  |  |
| --- | --- |
| Mokinių skaičius | Proc. nuo mokinių skaičiaus |
| 37 | 51,39 |

**2.6. Neformalusis vaikų švietimas:**

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 56 | 82 | 23,5 |

**2.7. Olimpiados, konkursai ir kiti renginiai:**

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavu-siųmokiniųskaičius | Prizinin-kų/laureatų skaičius | Dalyvavu-siųmokiniųskaičius | Prizinin-kų/laureatų skaičius | Dalyvavu-siųmokiniųskaičius | Prizinin-kų/laureatų skaičius | Dalyvavu-siųmokiniųskaičius | Prizi-ninkų/laureatų skaičius |
| 68 | 36 | 30 | 0 | 26 | 6 | 0 | 0 |

**2.8. Projektai:**

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 2 | 1 | 0 |
| Dalyvavusių mokinių skaičius | 35 | 68 | 0 |
| Proc. nuo bendro mokinių skaičiaus | 52 | 100 | 0 |

**2.9. Mokiniai, turintieji specialiųjų ugdymosi poreikių:**

|  |  |
| --- | --- |
| Skaičius mokykloje | Proc. nuo mokinių skaičiaus |
| 30 (su ikimokyklinio ugdymo vaikais) | Didelių poreikių | Vidutinių poreikių | Nedidelių poreikių |
| 4 | 10 | 16 |

**III. INFORMACIJA APIE MOKINIŲ VEIKLOS REZULTATUS**

 2017 m. suorganizuota 16 edukacinių išvykų (18 proc. daugiau nei 2016 m.). Netradicinėse aplinkose organizuotos įdomesnės ir praktiškesnės pamokos Upytės tradicinių amatų centre, UAB „Aukštaitijos vandenys“, Krekenavos girininkijoje, Paberžės muziejuje, Kėdainių, Panevėžio kraštotyros muziejuose, apylinkės piliakalniuose ir t. t.). Ugdymo turinys derinamas su praktine veikla.

Didesnė dalis mokinių (apie 70 proc.) įsivertina pažangą. 75 proc. mokinių teigia, kad su mokytoju planuoja mokymosi tikslus ir galimybes tikslams pasiekti. Pokalbių ir tyrimų metu nustatyta, kad dauguma mokinių sėkmingai geba išsikelti konkrečius tikslus pažangai pasiekti, reflektuoti ir įsivertinti asmeninius pasiekimus, problemas. Visi 10 klasės mokiniai sėkmingai (pagal išsikeltus tikslus ir lūkesčius) pasirinko tolimesnio mokymosi kryptis.

Mokėjimo mokytis 4 ir 8 klasių rodiklis aukštesnis už šalies ir rajono, o 6 klasės – artimas. 4 klasės mokinių pasaulio pažinimo ir skaitymo pasiekimai artimi šalies pagrindinio pasiekimų lygio rezultatų vidurkiui ir vidutiniškai surinktų taškų dalis 7 proc. didesnė nei 2016 m. Visų dalykų vidutiniškai surinktų taškų dalis 0,8–11,2 proc. didesnė už šalies pagrindinių mokyklų surinktų taškų dalį. Aukščiausi pasiekimai yra pasaulio pažinimo srityje – 58,3 proc. aukštesniojo lygio (šalies –47,1 proc.), 8 klasės mokinių skaitymo ir rašymo aukštesniojo lygio rezultatai artimi šalies rezultatui.

Pagerėjo mokinių lankomumas: 2015–2016 m. m. vienam mokiniui teko
16,8 nepateisintų praleistų pamokų, 2016–2017 m. m. – 13,4.

Mokomųjų dalykų žinios gilinamos ir neformaliojo vaikų švietimo būreliuose. Mokiniams sudarytos galimybės tobulinti savo kompetencijas įvairių krypčių neformaliojo švietimo programose. Jie ne tik dalyvauja renginiuose, bet ir patys juos veda, organizuoja parodas, puošia mokyklos interjerą. Įgyvendinti projektai pagerino sąlygas sportuoti.

**IV. PEDAGOGŲ PASIEKIMAI**

**4.1. Pedagogų kvalifikacijos tobulinimo prioritetai:** mokymo individualizavimas, personalizavimas pagal kiekvieno vaiko mokymosi galias ir poreikius; mokytojų ir kitų pedagoginių darbuotojų savišvieta panaudojant „IQES online“ sistemoje pateiktas metodines rekomendacijas; atviros individualios ir integruotos pamokos, neformaliojo vaikų švietimo užsiėmimų principas „Draugas – draugui“.

**4.2. Pedagoginės veiklos pasiekimai** (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.). Biologijos mokytojos metodininkės Daivos Adamkevičienės iniciatyva jau 20 metų mokykla yra šalies sveikatą stiprinančių mokyklų tinkle. Sveikatos stiprinimas įsiliejo į daugelį mokyklos bendruomenės veiklų: sveikos gyvensenos pasirenkamasis dalykas, derliaus šventės, sveikatingumo svetainės, mainų dienos, socialinių partnerių įtraukimas. Į veiklas aktyviai įsijungė kūno kultūros mokytoja metodininkė Kristina Čiplienė, visuomenės sveikatos specialistė Aušra Džiugelytė. 20 metų kryptingai, nuosekliai stiprinama mokyklos bendruomenės narių fizinė, protinė, dvasinė sveikata, kuriama sveikatai palanki aplinka, siekiamas bendras tikslas: išmokti sveikai maitintis, ilsėtis, gyventi.

**V. FINANSAVIMAS**

|  |  |  |  |  |  |
| --- | --- | --- | --- | --- | --- |
| Metai | Mokinio krepšelis | Mokymo aplinka | Rėmėjai | 2 proc. | Projektai |
| 2016 | 208 200 | 216 553 | 600 | 756 | 450 |
| 2017 | 201 700 | 213 887 | 600 | 714 | 481 |

 Mokinio krepšelio lėšų netrūko įgyvendinti ugdymo plano teikiamas galimybes. Mokytojams taikytas vidutinis darbo užmokesčio koeficientas, vadovėliams ir kitoms mokymo priemonėms – 80 proc., mokinių pažintinei, kultūrinei veiklai, mokytojų kvalifikacijai bei IKT –
40 proc. Taikant 2017 m. MK skirstymo principą, 2018 m. MK turėtų užtekti.

 Mokykla efektyviai naudojosi Žibartonių bendruomenės, Tėvų klubo įgyvendintų projektų materialiniais ištekliais. 2 proc. lėšos panaudotos ritininėms užuolaidoms lietuvių kalbos ir pradinių klasių kabinetams, lavinamiesiems žaidimams įsigyti; projektų lėšos: skaitymo erdvėms bibliotekoje įkurti, sporto inventoriui, kanceliarinėms prekėms įsigyti, edukacinėms išvykoms finansuoti; rėmėjų lėšos: alpinariumui įrengti, išvykoms organizuoti.

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

 Mažėja bendras mokinių skaičius mokykloje, jungiamos klasės, daugėja tuščių mokymosi vietų. Mokykla atitinka energijos taupymo ir higieninių sąlygų reikalavimus, sukurtos geros sąlygos dirbti ir mokytis. Šiuo metu sprendimo neturime.

Patvirtinu, kad pateikta informacija yra tiksli ir teisinga.

Mokyklos direktorė Aldona Gudavičienė

PRITARTA

Mokyklos tarybos

2018 m. balandžio 23 d. posėdžio protokolas Nr. 1-2

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus